কাঁঠাল পাকতে শুরু করায় এখন উপজেলার বিভিন্ন হাট-বাজারে উঠতে শুরু করেছে সুমিষ্ট রসালো ঘ্রাণ সমৃদ্ধ ফল কাঁঠাল। তবে যে ফলের এতগুন সেই ফলটি বাণিজ্যিক ভাবে চাষ করা হয় না উপজেলার কোন গ্রামে। কারণ কাঁঠালের উপকার সম্পর্কে সচেতন নয় উপজেলার চাষীরা। সরকারি বা বেসরকারি বিভিন্ন উদ্যোগই পারে কৃষকদের বাণিজ্যিক ভাবে কাঁঠাল চাষে উদ্বুদ্ধ করতে। উপযুক্ত পৃষ্ঠপোষকতা পেলে প্রধান ফসলের পাশাপাশি এলাকার কৃষকরা মৌসুমী ফল হিসাবে কাঁঠাল বাণিজ্যিক ভাবে চাষ করে অধিক লাভবান হতে পারেন।